Tazrewt-a d tin i ikecmen deg unnar n tesnawalt s tarrayt tussnant, nessaweḍ negmer-d 86 n yismawen n tiram timensayin n teqbaylit deg temnaḍt n Yimceddalen i yettabaɛen aɣir n Tubiret, anda i nga tasleḍt n talɣa d unamek i 67 n wawalen yerzan tamawalt n wučči. Neɛreḍ ad d-nerr ɣef yiseteqsiyen yerzan tazrewt-a ama ɣef inumak n yismawen, ama ɣef wassaɣ asnamkan-nsen, daɣen nefka-d tabadut n wawalen ama ɣer yimsulɣa ama ɣer Dallet J.M, akken ad iban ma yella-d umgired d umcabi. Ihi iswi d asebyen d usekfel n yismawen-a seg jellu, timental i d-aɣ-yeǧǧan ad d-nefren ismawena acku ineggura-a ur nettwassen ara d imensayen.